
Multicultural Sustainability in Hungarian Automotive Industry 

Multikulturális fenntarthatóság a magyar autóiparban
Gyuris Csilla, BME GTK Regionális- és környezeti gazdaságtan Msc.
Konzulens: Kósi Kálmán, BME GTK Környezetgazdaságtan tanszék
Magyarország és az autóipar, napjainkban az AUDI és a SUZUKI mellé egy igen jelentős piaci szereplő lép be a Mercedes-Benz Manufacturing Hungary Kft. legújabb kecskeméti gyárának megépülésével. Kezdetben a magyar autóipart kívánom jellemezni, majd leszűkítve az új szereplő bemutatására.
A fenntarthatóság három pillérének elemzését az imént említett példán keresztül a társadalmi pillérrel kezdeném. Bemutatnám és elemezném a multikulturális munkahelyek mindennapjait, jellemzőit, előnyeit és hátrányait, a német és magyar kooperáció olykor előforduló nehézségeit, a gyár megépülésével létrejött új munkahelyek megteremtését.
Második pillérként a gazdasági változásokat nézném meg részletesen. Magyarország várható GDP növekedését a gyár beindulásával, a munkanélküliség csökkenését, az általános problémákat az autóiparban, majd a válság hatásait az autóiparra.
Végül harmadik és egyben számomra legfontosabb pillérként a környezet változásait fogom elemezni. A standard problémát, amely az autóipar kontra környezetvédelem vitáján alapszik. A gyár környezeti tényezőit és annak hatásait fogom elemezni és kiértékelni. A Daimler AG zöld innovációit is be fogom mutatni.
Részletesebben pedig saját részként a gyár hatásai az Alföld vízbázisára témakört fogom körbejárni részletesen.

